Consulta Ligure

A **Consulta Ligure** (ofiçialménte *Consulta Ligure delle associazioni per la cultura, le arti, le tradizioni e la difesa dell'ambiente*) a l'é 'n'asociaçión lìgure, fondâ do 1973, ch'a métte insémme 'na sciuscianténn-a d'òrganizaçioìn in gîo pi-â Ligùria, tùtte ligæ da-o fìn d'avardâ a seu léngoa e-e seu tradiçioìn.

## Stöia

A stöia da Consulta Ligure a coménsa a-i 22 de novénbre do 1972, quànde gh'é stæto 'n incóntro fra ménbri de l'asociaçión *A Compagna*, de Zêna, con quélli de *A Campanassa*, de Sànn-a, fæto ch'o l'à fisòu e bâze de 'na fratelànsa che inte quàrche méize a l'à portòu a-a creaçión do nêuvo sodalìçio. S'é coscì arivòu a l'àtto de fondaçión da Consulta, firmòu a-i 24 de novénbre do 1973 a Zêna. O prìmmo prescidénte o l'é stæto o Luigi De Martini e, a l'inprinçìpio, o sodalìçio o se conponéiva de sétte asociaçioìn: *A Campanassa*, *[[A Compagna]]*, o *Campanin Russu*, a *[[Cumpagnia d'i Ventemigliusi]]*, a *Famija Sanremasca*, a *Vecchia Alassio* e a *Vecchia Laigueglia*.

Intànto chò-u nùmero di asociæ o l'à comensòu a crésce, l'é stæto inandiòu e prìmme iniçiatîve da Consulta, cómme o convégno de Sanrémmo do 1976, dónde l'é partîo o progètto do grànde *[[Vocabolario delle parlate liguri]]*, pubricòu tra o 1985 e o 1997. Do 2023, s'é tegnûo a-o tiâtro Eleonöra Duse de Zêna a fèsta pe-i çinquant'ànni de l'asociaçión, co-a parteçipaçión de cantànti, atoî e âtri personàggi do móndo colturâle e lengoìstico lìgure.

### Lìsta di prescidénti

## Ativitæ
A Consulta Ligure a gh'à cómme fìn quéllo d'avardâ e "pàtrie memöie" ligùsteghe inti cànpi da coltûa, da stöia, da letiatûa, de l'àrte, de tradiçioìn e, in mòddo particolâ, da seu léngoa, co-a diféiza de tùtti i seu parlæ. Pe de ciù, a l'inàndia e a l'intervégne inte de ativitæ ch'amîan d'avardâ o paizàggio lìgure e a seu identitæ anbientâle.

P'andâ aprêuvo a-i seu òbietîvi, a Consulta a l'à inandiòu di incóntri co-e outoritæ e co-e schêue, de manifestaçioìn e di convégni; gh'é stæto ànche a publicaçión d'êuvie in scê matêie mensonæ de d'âto cómme, prezénpio, o *[[Vocabolario delle parlate liguri]]* e o *Dizionario biografico dei liguri*. Pe mêzo de patrocìnni, a Consulta a l'arénba manifestaçioìn de tiâtro, de mùxica e de âtro génere ascì, de lóngo ligæ a-i seu òbietîvi.

## Òrganizaçión

### Strutûa
L'òrganizaçión da Consulta Ligure a l'é spartîa in sce ciù òrgani sociâli che, in particolâ, són o Conséggio, o Prescidénte, o Sovrinténdente Colturâle, a Zónta, o Colêgio di Revizoî e o Colêgio di Probivîri. O Conséggio o l'é l'òrgano ch'o delìbera in scî progràmmi de l'asociaçión e ch'o nòmina e âtre càreghe, o l'é formòu da 'n ménbro pe ògni asociaçión da Consulta. O Prescidénte o gh'à de fonçioìn de raprezentànsa e o l'arèsta in càrega pe quatr'ànni, co-a poscibilitæ d'êse elezûo 'n'âtra vòtta; méntre a Zónta a se cûa da mìssa in êuvia de deliberaçioìn do Conséggio. In sciâ fìn, i doî Colêgi són i òrgani responsàbili, rispetivaménte, da revixón di cónti e de questioìn legâli.

### Ménbri
A-o 2024, a Consulta Ligure a l'inclùdde inta seu ræ 57 asociaçioìn, pe tòsto 50.000 sòcci in tùtto. In particolâ, spartîo pe provìnsa, gh'é:

;Inpéia
* *[[Cumpagnia d'i Ventemigliusi]]*, de Vintimìggia
* *Amici dei Giardini Botanici Hanbury*, da Mórtora (Vintimìggia)
* *Associazione Culturale A Cria*, de Valebónn-a
* *Famija Sanremasca*, de Sanrémmo
* *Compagnia Stabile Città di Sanremo*, de Sanrémmo
* *Circolo Ligustico Arte e Ambiente*, de Sanrémmo
* *[[A Vaštéra]]*, da Tæra Brigàsca
* *Cumpagnia Armasca*, de l'Àrma (Tàggia)
* *Centro Culturale Tabiese*, de Tàggia
* *Amici di Bellissimi*, de Belìscimi (O Doçêo)
* *Le Muse*, de Inpêia
* *Communitas Diani*, de Diàn
* *Circolo Culturale Cà de Pujö*, de Poieu (Sàn Bertomê)
* *Cumpagnia du Servu*, do Çèrvo

;Sànn-a
* *Vecchia Laigueglia*, de Laigoéggia
* *Associazione Vecchia Alassio*, de Aràsce
* *Veggia Arbenga*, de Arbénga
* *Associazione Amici di Peagna*, de Peàgna (O Çeiâ)
* *Forum Culturale Borghetto Santo Spirito*, do Borghétto
* *Associazione Vecchia Loano*, de Lêua
* *Centro Culturale Jus Tenes*, de Giusténixe
* *Centro Storico Culturale San Pietro*, de Bórxi (Bòrxi e Verézzi)
* *Centro Storico del Finale*, do Finâ
* *Civitas Nauli*, de Nöi
* *Circolo Socio Culturale "Pontorno"*, de Spotórno
* *L'Îzua*, de Berzézzi
* *A Campanassa*, de Sànn-a
* *Compagnia di Prosa La Torretta*, de Sànn-a
* *Centro Culturale Celle*, de Çélle
* *U Campanin Russu*, de Vâze
* *Associazione Internazionale Caterinati - Gruppo di Varazze*, de Vâze
* *Gruppo Teatrale Don Bosco*, de Vâze
* *Riofreddo Insieme*, de Refréido (Meriâdo)

* *Fondazione Nilde Bormioli*, de Càiri
* *Associazione "Antichi Liguri e Colombo nato a Savona"*, de Çéngio

;Zêna
* *Torre dei Saraceni*, de Rensén
* *[[A Compagna]]*, de Zêna
* *Amici della Biblioteca Franzoniana*, de Zêna
* *Associazione Amici del Teatro Rina e Gilberto Govi*, de Zêna
* *Associazione Liguri nel Mondo*, de Zêna
* *Associazione Repubblica di Genova*, de Zêna
* *Associazione Ligure-Zeneize* de Rapàllo
* *Conseggio pe-o patrimònio linguistico ligure*, de Zêna
* *Arciconfraternita del Chinotto*, de Séstri Ponénte (Zêna)
* *Avanti Tutta Compagnia Stabile Teatro R. & G. Govi*, de Bösanæo (Zêna)
* *Nuova Compagnia dell'Allegria*, de Rîeu (Zêna)
* *Compagnia Teatrale San Fruttuoso*, de Sàn Frotôzo (Zêna)
* *Compagnia TeatralNervi*, de Nèrvi (Zêna)
* *[[Buio Pesto|Associazione Buio Pesto]]*, de Bogiàsco
* *[[L'ardiciocca]]*, de Récco
* *[[Civicu Müseu du Mà Gio Bono Ferrari (Camuggi)|Museo Marinaro "Gio Bono Ferrari"]]*, de Camóggi
* *Caroggio Drito*, de Rapàllo
* *O Castello*, de Ciâvai
* *Società Economica di Chiavari*, de Ciâvai
* *Centro di Cultura La Torre*, de Léivi
* *O Leûdo*, de Séstri Levànte
* *I Villezzanti*, de Dâgna
* *Amici di Pentema*, de Péntema (Torìggia)

;Spézza
* *APS Pro Monte Caprione*, de Lèrze
* *Società Marittima di Mutuo Soccorso 1852*, de Lèrze

;Fêua da Ligùria
* *Ràixe*, progètto da *Cooperativa Millepiedi* de Sant'Antîoco
* *Pro Loco Carloforte*, de Carlofòrte
* *A Maina*, de Carlofòrte
* *Académie des Langues Dialectales*, de Mónego
* *Dî Ghi Di Scé*, de Bonifàçio
* *Tabarca Cultural*, de Néùva Tabòrka (Alicante)

## Nòtte
;Nòtte a-o tèsto


;Nòtte bibliogràfiche


## Âtri progètti
, 

## Ligàmmi de fêua
* 
* 

Categorîa:Òrganizaçioìn da Ligùria